Krista Kosonen

Krista Erika Kosonen (s. 28. toukokuuta 1983 Espoo) on suomalainen näyttelijä.

Hän on näytellyt muiden muassa elokuvissa Jadesoturi (2006), Suden vuosi (2007), Prinsessa (2010), Syvälle salattu (2011), Kätilö (2015), Miami (2017) ja Tove (2020). Televisiossa hän on esiintynyt muun muassa ohjelmissa Suojelijat, Uutishuone, Putous ja Kingi.

Kosonen on tehnyt myös kansainvälistä uraa: hän on näytellyt Denis Villeneuven elokuvassa Blade Runner 2049 sekä sarjoissa Beforeigners ja The Swarm.

Kosonen on palkittu kahdesti Jussi-palkinnolla elokuvista Kätilö ja Miami.

 Ura 
Kosonen suoritti ylioppilastutkinnon ilmaisutaitopainotteisessa Kallion lukiossa, minkä jälkeen hän opiskeli vuoden Lahden kansanopistossa näyttelijäntyötä. Tämän jälkeen hän aloitti opiskelut Teatterikorkeakoulussa, josta valmistui teatteritaiteen maisteriksi vuonna 2009.

Kosonen on esiintynyt teatterin puolella Ryhmäteatterin näytelmissä Helsingin taivaan alla ja Hyvin päättyy kaikki. Hänen tunnetuin teatteriroolinsa on nimirooli Andri Žoldakin Turun kaupunginteatteriin ohjaamassa Anna Kareninassa (2010), joka sai ylistäviä arvosteluita. Hän sai roolistaan Turun teatterikerhon säätiön tunnustuspalkinnon.

 Palkinnot 
Kosonen on voittanut parhaan naisnäyttelijän Kultaisen Venlan vuonna 2011 ja 2014.

Kosonen palkittiin parhaan naispääosan Jussilla elokuvasta Kätilö vuoden 2016 Jussi-gaalassa. Kosonen palkittiin parhaan naispääosan Jussilla myös elokuvasta Miami (2017).

 Yksityiselämä 
Krista Kosonen oli vuosia avoliitossa näyttelijä Sampsa Nuotion kanssa, pari erosi alkuvuodesta 2012.

Vuonna 2014 Kosonen kihlautui elokuvaohjaaja Antti J. Jokisen kanssa ja heille syntyi tytär vuonna 2015. He menivät naimisiin toukokuussa 2018. Kosonen ja Jokinen saivat juhannuksena 2022 toisen lapsen, joka on poika.

 Filmografia 

 Elokuvat Vuosi Nimi Rooli 2006  Jadesoturi  Ronja 2007  Suden vuosi  Sari Karaslahti 2008  Sivutyö  2010  Prinsessa  Christina von Heyroth 2011  Syvälle salattu  Julia Risto  Anna 2012  Tie pohjoiseen  naiskassa Elina Puhdistus  Ingel Juoppohullun päiväkirja  Tiina 2013  Kaikella rakkaudella  Ansa Rölli ja kultainen avain  laulunopettaja 2014  Big Significant Things  Ella 2015  Kätilö  Helena 2016  Tappajan näköinen mies  Pilvi Varis Pahan kukat  opettaja Rölli ja kaikkien aikojen salaisuus  laulunopettaja 2017  Miami  Angela Blade Runner 2049 Doxie #2 2019  Koirat eivät käytä housuja  Mona Tottumiskysymys  Hilla 2020  Helene  Helena Westermarck Tove  Vivica Bandler 2022  Palimpsesti – ohita intro  Tellu 40/30 2025  Orenda  Nunnan ääni 2026  Kalevala: Kullervon tarina  Kerttu

 Televisio Vuosi Sarja Rooli 2002  Hurja joukko  2006  Uudisraivaaja  rukoileva nainen  2007  Suojelijat  Merituuli 2008  Suurin ja kaunein  Kaisa 2009  Uutishuone  Raija 2010–2014  Putous  useita 2010  Alamaailma-trilogia: Vanki  Satu Haapala Marja Tyrnin Joulushow  Raisa Reikänaama puhelimessa 2011  Virta  Anni Kajander Helppo elämä  Krista Moska  Raita Halikko 2011–2014  Klikkaa mua  Anna 2012  Putous – Hahmoset, missä he ovat nyt?  Mikko Zetterberg, Raisa Reikänaama 2013  Totuuden torvet  omana itsenään 2014  Toisen kanssa  Saara Vartia 2015  Kingi  useita 2018  Bullets  Mari Saari 2019  Beforeigners  Alfhildr Enginnsdottir Nyrkki  Maria Salmi 2020  Makkari  Annika 2021  Mister8  Maria Beforeigners  Alfhildr Enginsdottir 2022  The Swarm  Tina Lund 2026  L/over – ikuisesti minun  Roosa

Ääninäyttelijänä

 Teatteri 

 Helsingin taivaan alla, Ryhmäteatteri (2006)
 Hyvin päättyy kaikki, Ryhmäteatteri (2006)
 Anna Karenina, Turun kaupunginteatteri (2010)
 Angels in America, Uusi teatteritila (2010)
 Vanja-eno, Klockriketeatern (2011)
 Kirsikkapuisto, Turun kaupunginteatteri (2012)
 Lumikuningatar, Suomen Kansallisbaletti (2012, 2013)
 Vanja-eno, Suomen Kansallisteatteri (2014–2015)

 Lähteet 

 Aiheesta muualla 

Luokka:Suomalaiset näyttelijät
Luokka:Jussi-palkinnon saajat
Luokka:Vuonna 1983 syntyneet
Luokka:Elävät henkilöt
Luokka:Seulonnan keskeiset artikkelit